62019TO0181_INF
Sklep Splošnega sodišča (šesti senat) z dne 18. novembra 2019 – Dickmanns/EUIPO
(Zadeva T‑181/19)
„Javni uslužbenci – Začasni uslužbenci – Pogodba za določen čas s klavzulo o odpovedi – Klavzula, v skladu s katero pogodba preneha v primeru, če ime uslužbenca ne bo vpisano na rezervni seznam javnega natečaja – Izključno potrditveni akt – Pritožbeni rok – Nedopustnost“
1.
Pritožbe uradnikov – Predhodna upravna pritožba – Zavrnitev predloga zaradi molka organa, ki ni bila izpodbijana v rokih – Naknadna odločba – Potrdilni akt
(Kadrovski predpisi, člen 91(2))
(Glej točko 38.)
2.
Sodni postopek – Roki za pritožbe – Prekluzija – Stroga uporaba pravil Unije
(Listina Evropske unije o temeljnih pravicah, člen 47)
(Glej točki 51 in 52.)
3.
Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka
(Kadrovski predpisi, člen 91)
(Glej točki 56 in 57.)
4.
Sodni postopek – Stroški – Naložitev stroškov – Upoštevanje zahtev pravičnosti – Naložitev plačila stroškov stranki, ki je uspela
(Poslovnik Splošnega sodišča, člena 134(1) in 135(2))
(Glej točke od 60 do 63.)
Predmet
Predlog na podlagi člena 270 PDEU za, prvič, razveljavitev odločbe EUIPO z dne 4. junija 2018, s katero so bile zavrnjene zahteve tožeče stranke za črtanje klavzule o odpovedi v členu 5 njene pogodbe, za prekvalifikacijo njene pogodbe v pogodbo za nedoločen čas, po potrebi preklic odločbe z dne 14. decembra 2017 in za odobritev drugega podaljšanja njene pogodbe po 30. septembru 2018 oziroma vsaj njeno vključitev v postopek za drugo podaljšanje pogodb z začasnim osebjem v skladu s Smernicami za podaljšanje pogodb za določen čas začasnih uslužbencev z dne 28. januarja 2016, in drugič za povrnitev škode, ki naj bi jo utrpela tožeča stranka.
Izrek
1.
Tožba se kot nedopustna zavrže.
2.
Urad Evropske unije za intelektualno lastnino (EUIPO) nosi svoje stroške in plača stroške, ki jih je priglasila Sigrid Dickmanns.